होम्योपैथिक चिकित्सा शिविर आयोजित
अलवर| युवराजप्रताप सिंह मैमोरियल होम्योपैथिक मेडिकल कॉलेज शिवाजी पार्क के तत्वावधान में बुधवार को गुरुनानक कॉलोनी स्थित जनप्रिय होम्योपैथिक उपचार केंद्र पर निशुल्क चिकित्सा शिविर आयोजित हुआ। शिविर का उद्घाटन सनराइज यूनिवर्सिटी चेयरमैन डॉ. वीके अग्रवाल ने किया। विशिष्ट अतिथि कॉलेज प्राचार्य डॉ. एचपी त्यागी, डॉ. एसएस कुंतल पुरुषोत्तम मनचंदा थे। शिविर में करीब 260 रोगियों की जांच कर उन्हें दवा वितरित की गई। इस मौके पर डॉ. एचपी त्यागी, डॉ. एसएस कुंतल, डॉ. अजीत सिंह, डॉ. गोविंद ने मरीजों की जांच कर उन्हें स्वस्थ रहने के उपाय बताए। शिविर में लोकेश, शकूर राना आदि ने सहयोग प्रदान किया।
hin_Deva hin_Deva